Public procurement notice: Contract Notice
Published: 2018-05-24
Buyer: Region Syddanmark
Country: DK
Contract type: Supplies
Procedure: Open procedure
CPV classification: 48218000 | 72260000: Software-related services
Estimated value: 4000000 DKK
Submission deadline: 2018-06-25
Award criteria: The most economic tender

Technical requirements: Foruden indkøb af antivirus licenser ønsker Ordregiver at indkøbe support og vedligeholdelse af antivirus softwaren samt uddannelse i brugen af softwaren.
Tilbudsgiver skal oplyse sin samlede årsomsætning, det vil sige nettoomsætning, i hvert af de seneste 3 disponible regnskabsår.
Det er et minimumskrav, at den samlede årsomsætning, dvs. nettoomsætningen, for hvert af de anførte regnskabsår er minimum 15 000 000 DKK.
Som dokumentation for nettoomsætningens størrelse skal den vindende Tilbudsgiver i henhold til udbudsbetingelsernes pkt. 6 fremsende følgende afhængigt af, hvilken kategori af virksomhed, Tilbudsgiver tilhører:
— Hvis nettoomsætning ikke fremgår af årsrapporter: Revisors reviewerklæring eller revisionserklæring om nettoomsætningens størrelse.
Tilbudsgiver skal udarbejde referenceliste- Referencelisten skal indeholde oversigt over sammenlignelige referencer indenfor de seneste 2 år. En reference anses for sammenlignelig, når den vedrører levering af Antiviruslicenser.
Det er et minimumskrav, at Tilbudsgiver har relevant erfaring i form af mindst 1 sammenlignelig reference inden for de seneste 2 år. Det er herudover et minimumskrav, at der til den pågældende reference har omfattet samtidig drift af minimum 15 000 licenser.
Som dokumentation for Tilbudsgiverens relevante erfaring skal den vindende Tilbudsgiver fremsende underskrevet referenceliste (indeholdende bl.a. navn på kontaktpersoner og disse personers kontaktoplysninger), hvorefter Ordregiver forbeholder sig ret til at kontakte de anførte referencer med henblik på bekræftelse af oplysningernes rigtighed.
I henhold til udbudsbekendtgørelsens del III.2.2 gælder der særlige vilkår for opfyldelse af kontrakten.
Der stilles i kontrakten krav om, at leverandørens ydelser skal leveres med respekt for nationale og internationale love og regler vedrørende menneskerettigheder, arbejdstagerrettigheder, miljø og antikorruption.
Den vindende tilbudsgiver vil skulle behandle personoplysninger på Ordregivers vegne. Jf. kontrakten skal der derfor underskrives en databehandleraftale i medfør af persondatalovgivningen.
Tilbudsgiver skal i ESPD angive de oplysninger om Tilbudsgiveren, der efterspørges i henhold til udbudsbetingelsernes pkt. 6.
Bemærk at Tilbudsgiver i ESPD bl.a. skal afgive oplysninger vedr. Obligatoriske udelukkelsesgrunde. Tilbudsgiver skal i ESPD således erklære ikke at være omfattet af de obligatoriske udelukkelsesgrunde, der fremgår af Udbudslovens § 135, stk. 1 og 3.
Tilbudsgiver udelukkes fra deltagelse i udbudsproceduren, hvis Tilbudsgiver i henhold til § 135 ved endelig dom er dømt eller har vedtaget bødeforlæg for handlinger begået som led i en kriminel organisation, bestikkelse, svig, terrorhandlinger eller strafbare handlinger med forbindelse til terroraktivitet, hvidvaskning af penge eller finansiering af terrorisme, eller børnearbejde og andre former for menneskehandel.


Award value: 4000000